
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. május 19-i ülésére)

TÁRGY: ALAPÍTÓI HATÁSKÖRÖK GYAKORLÁSA A KŐRÖSKOM KFT-NÉL

A 100%-ban Kiskőrös Város Önkormányzata tulajdonát képező KŐRÖSKOM Kft tulajdonosi jogait a Képviselő-testület gyakorolja. A gazdasági társaságokról szóló 2006. évi IV. törvény (továbbiakban Gt.) 19. § szerint korlátolt felelősségű társaságnál a gazdasági társaság legfőbb szerve a taggyűlés, hatáskörében egyszemélyes Kft-nél az egyedüli tag írásban határoz. 

A Gt. 141. § (2) bekezdése alapján a taggyűlés kizárólagos hatáskörébe tartozik a társaság számviteli törvény szerinti beszámolójának jóváhagyása, valamint a Gt. 37. §-ban foglalt kivétellel az ügyvezető megválasztása, visszahívása és díjazásának megállapítása.

A fentiek alapján a Képviselő-testület a 2009. év beszámolójának elfogadásán túl jogosult dönteni az ügyvezető 2010. évi személyi alapbéréről, valamint az aktuális évre vonatkozó prémiumfeltételekről.

A KŐRÖSKOM Kft. a számviteli törvény rendelkezései alapján összeállította egyszerűsített éves beszámolóját. Az előterjesztés melléklete tartalmazza a 2009. évi mérleget, eredménykimutatást, kiegészítő mellékletet. Az ügyvezető tájékoztatása alapján a Felügyelő Bizottság a beszámolót várhatóan május 12-i ülésén tárgyalja, és eddig az időpontig a független könyvvizsgálói jelentést is benyújtásra kerül.

A Kft. főbb mutatóinak idősoros alakulását az 1. számú grafikon tartalmazza. 

1. számú grafikon

A beszámoló alapján a tárgyi eszközök könyv szerinti értéke 696 ezer Ft-tal csökkent, bruttó értékük kis mértékben növekedett. 

A forgóeszközökön belül a követelések részaránya nagymértékben emelkedett, amelyet jelentős részben a hulladékszállítási díjjal kapcsolatos követelések tesznek ki. Az értékpapírok és pénzeszközök állománya az előző évhez képest nőtt.

Az értékesítés nettó árbevételének jelentős növekedése mellett (+107 542) Kft. 2009. évi adózott eredménye a 2008. évhez képest kis mértékben emelkedett. A pozitív mérleg szerinti eredményt a pénzügyi műveletek bevételei erősítették. 

A Kft. 2009. évi szokásos vállalkozói eredménye 5 554 ezer Ft, ebből üzemi tevékenység eredménye 527 ezer Ft (nyereség), pénzügyi műveletek eredménye 5 027 ezer Ft. Az ügyvezető javaslatával egyetértésben az adózott eredmény teljes összegének eredménytartalékba helyezését javaslom.

A Kft. ügyvezetőjének megbízására 2009. december 31 napjával került sor, ezért külön prémiumfeltételek 2009. évre nem kerültek meghatározásra.

A Központi Statisztikai Hivatal adatai szerint az alkalmazásban állók bruttó nominális keresete 2010 januárjában az előző év azonos hónapjához hasonlítva 6,5%-kal emelkedtek. Ezt a mértéket javaslom alkalmazni az ügyvezető 2010. évi személyi bérének emelésekor, figyelembevéve a 130/2009. Képv. testületi határozattal elfogadott javadalmazási szabályzat rendelkezéseit is.

A Kft. ügyvezetője hozzájárult az előterjesztés személyét érintő részének nyilvános ülésen történő tárgyalásához.

A fentiek alapján javaslom, hogy a Képviselő-testület a KŐRÖSKOM Kft. 2009. évi egyszerűsített éves beszámolóját, a Kft. ügyvezetője személyi alapbérének módosítását, valamint a 2010. évi prémiumfeltételét a határozat-tervezetben foglaltak szerint fogadja el.

Kiskőrös, 2010. május 6.


Domonyi László sk.


polgármester

HATÁROZAT-TERVEZET

1. Kiskőrös Város Képviselő-testülete az önkormányzat kizárólagos tulajdonában lévő KŐRÖSKOM Kft. tulajdonosi jogait gyakorló hatáskörében

a. elfogadja a KŐRÖSKOM Kft. ügyvezetőjének a 2009. évi üzleti tevékenységéről szóló beszámolóját,

b. jóváhagyja a KŐRÖSKOM Kft. 2009. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) -figyelemmel a Felügyelő Bizottság és a Könyvvizsgáló jelentésére is- az alábbiak szerint:


Ezer Ft

Mérlegfőösszeg
130 680

Saját tőke
98 361

Adózott eredmény
4 582

Mérleg szerinti eredmény
4 582

c. hozzájárul az adózott eredmény teljes összegének eredmény-tartalékba helyezéséhez.

2. A Képviselő-testület a KŐRÖSKOM Kft. ügyvezető igazgatójának 2010. évi prémiumfeltételeit és a feltételek teljesítése esetére a prémium éves személyi alapbérben kifejezett %-os mértékét a határozat mellékletében foglaltak szerint határozza meg.

3. A Képviselő-testület a KŐRÖSKOM Kft. ügyvezetőjének személyi alapbérét 2010. január 1-től visszamenőleges hatállyal havi bruttó 405 000 forintban állapítja meg. Ezen felül étkezési utalvány formájában havonta 6.000,- forint összegű juttatásra jogosult.

Felelős: 
polgármester



ügyvezető igazgató

Határidő: 
2010. május 31.

Melléklet a(z) …/2010. sz. Képv. test. határozathoz

2010. évi prémiumfeltételek a Kőröskom Kft. ügyvezető igazgatója részére

	Sorszám
	Feltételek
	A prémium mértéke az ügyvezető 2010. évi személyi alapbérének %-ában

	1.
	A Kft. fizetőképességének, likviditásának folyamatos, egész éves biztosítása mellett, 2010-ben az adózott eredmény pozitív 
	5 %

	2.
	Az 1. pontban meghatározott feltételek teljesítése esetén, ha az Önkormányzattal szerződött feladatok – beruházás, felújítás, fenntartás, egyéb szolgáltatások – határidőben, a szerződési feltételeknek megfelelő minőségben, vállalási áron történő teljesítéséért
	10 %

	3.


	Az 1. és 2 pontban meghatározott feltételek együttes teljesítése esetén, ha a Kft. egy főre nyeresége 2010-ben legalább 5%-kal nő (2009. évben 163 eFt/fő)
	5%

	Összesen maximum:
	20 %

Munka1

				2001		2002		2003		2004		2005		2006		2007		2008		2009

		Saját tőke (ezerFt)		59477		62702		68015		74483		82243		89148		90865		93779		98361

		Értékesítés nettó árbevétele (ezerFt)		106383		145333		159790		182601		173118		175096		145010		121639		229181

		Foglalkoztatottak létszáma (fő)		49		47		47		47		48		48		47		37		34

				Értékesítés nettó árbevétele		Anyagjellegű ráfordítások		Személyi jellegű ráfordítások		Értékcsökkenési leírás		Egyéb ráfordítás

		2005		173188		79537		75950		6787		10740

		2006		175096		80782		78683		9494		3037

